ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৫৬.৭৬ কোটিরও বেশি করোনা প্রতিষেধক টিকা দেওয়া হয়েছে
গত ২৪ ঘন্টায় ৬৬ লক্ষেরও বেশি মানুষকে টিকার ডোজ দেওয়া হয়েছে
আরোগ্যের হার বর্তমানে হয়েছে ৯৪.৫১ শতাংশ
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২ লক্ষ ৭১ হাজার ২০২
এ পর্যন্ত ৭,৭৪৩ টি ওমিক্রণ কেস চিহ্নিত করা হয়েছে; যা গতকালের তুলনায় ২৮.১৭ শতাংশ বেশি
ভারতে সুস্পষ্টভাবে আক্রান্তের সংখ্যা বর্তমানে ১৫,৫০,৩৭৭
সাপ্তাহিক ভাবে আক্রান্তের হার বর্তমানে রয়েছে ১৩.৬৯ শতাংশ
নতুন দিল্লি, ১৬ জানুয়ারি, ২০২২
সারাদেশে গত ২৪ ঘন্টায় ৬৬ লক্ষেরও বেশি মানুষকে টিকা দেওয়া হয়েছে। এই সংখ্যা হচ্ছে ৬৬ লক্ষ ২১ হাজার ৩৯৫। কোভিড-১৯ টিকাকরণ কর্মসূচির উল্লেখযোগ্যভাবে অগ্রগতি হয়ে সামগ্রিকভাবে ১৫৬.৭৬ কোটি অতিক্রম করেছে।
এ পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৫৬ কোটি ৭৬ লক্ষ ১৫ হাজার ৪৫৪ জনকে টিকা প্রদান করা হয়েছে। আজ সকাল ৭ টা পর্যন্ত এই রিপোর্ট পাওয়া গেছে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-ভারতে এ পর্যন্ত ১ কোটি ০৩ লক্ষ ৯০ হাজার ২৩০ জন স্বাস্থ্যকর্মী প্রথম ডোজ এবং ৯৭ লক্ষ ৭৮ হাজার ২৪৫ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ১৭ লক্ষ ৯২ হাজার ৭৮৪।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৩ লক্ষ ৮৮ হাজার ৮৭৬ জন কর্মী প্রথম ডোজ এবং ১ কোটি ৭০ লক্ষ ৪৯ হাজার ৮৩৪ জন কর্মী দ্বিতীয় ডোজ পেয়েছেন।
প্রিকসান ডোজ নিয়েছেন ১৪ লক্ষ, ৪৫ হাজার ০০১ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৩ কোটি ৩৮ লক্ষ ৫০ হাজার ৯১২ জন।
একইভাবে, ১৮-৪৪ বছর বয়সী ৫২ কোটি ৪৩ লক্ষ ৭৩ হাজার ১৯৬ জন প্রথম ডোজ এবং ৩৬ কোটি ৭৭ লক্ষ ৮৭ হাজার ৪৭২ জন দ্বিতীয় ডোজ পেয়েছেন। অন্যদিকে, ৪৫-৫৯ বছর বয়সী ১৯ কোটি ৭৪ লক্ষ ৬৩ হাজার ৭৮০ জন প্রথম ডোজ এবং ১৬ কোটি ০৬ লক্ষ ২১ হাজার ৭৯৮ জন দ্বিতীয় ডোজ পেয়েছেন।
এছাড়াও, ৬০ বছরের বেশি বয়সী ১২ কোটি ৩০ লক্ষ ৩২ হাজার ৭২৪ জন প্রথম ডোজ পেয়েছেন।
দ্বিতীয় ডোজ পেয়েছেন ১০ কোটি ০৫ লক্ষ ৫৯ হাজার ১০৯ জন।
প্রিকসান ডোজ পেয়েছেন ১০ লক্ষ ৮১ হাজার ৪৯৩।
মোট প্রিকসান ডোজ পেয়েছেন ৪৩ লক্ষ ১৯ হাজার ২৭৮।
অন্যদিকে, মোট ১৫৬ কোটি ৭৬ লক্ষ ১৫ হাজার ৪৫৪ জন টিকার ডোজ পেয়েছেন।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ১ লক্ষ ৩৮ হাজার ৩৩১ জন রোগী আরোগ্য হয়ে উঠেছেন।
করোনা জনিত অতিমারির শুরু থেকে এ পর্যন্ত ৩ কোটি, ৫০ লক্ষ, ৮৫ হাজার ৭২১ জন আরোগ্য হয়ে উঠেছেন। আরোগ্যের হার বর্তমানে দাঁড়িয়েছে ৯৪.৫১ শতাংশ।
দেশে গত ২৪ ঘন্টায় ২ লক্ষ ৭১ হাজার ২০২ জন নতুন করে আক্রান্ত হয়েছেন।
দেশে সুস্পষ্টভাবে আক্রান্তের সংখ্যা বর্তমানে দাঁড়িয়েছে ১৫,৫০,৩৭৭। বর্তমানে সুস্পষ্টভাবে আক্রান্তের পরিমাণ ৪.১৮ শতাংশ।
গত ২৪ ঘন্টায় দেশে মোট ১৬,৬৫,৪০৪ টি নমুনা পরীক্ষা হয়েছে। এছাড়া সারাদেশে এ পর্যন্ত ৭০ কোটি ২৪ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ১৩.৬৯ শতাংশ। অন্যদিকে, দৈনিক ভিত্তিতে এই আক্রান্তের হার ১৬.২৮ শতাংশে রয়েছে।
CG/ SB
(Visitor Counter : 77
অর্থমন্ত্রক
কেন্দ্রীয় পরোক্ষ কর এবং সীমাশুল্ক পর্ষদ কোচিতে বিশ্ব সীমাশুল্ক সংগঠনের এশিয়া-প্রশান্ত মহাসাগরীয় অঞ্চলের সীমাশুল্ক প্রশাসনগুলির আঞ্চলিক প্রধানদের বৈঠক আয়োজন করেছে
নয়াদিল্লি, ৮ মে, ২০১৯
কেন্দ্রীয় পরোক্ষ কর এবং সীমাশুল্ক পর্ষদ  ৮ থেকে ১০ই মে কোচিতে বিশ্ব সীমাশুল্ক সংগঠনের এশিয়া-প্রশান্ত মহাসাগরীয় অঞ্চলের সীমাশুল্ক প্রশাসনগুলির আঞ্চলিক প্রধানদের এক বৈঠকের আয়োজন করেছে। উল্লেখ করা যেতে পারে, ভারত পয়লা জুলাই, ২০১৮ থেকে বিশ্ব সীমাশুল্ক সংগঠনের এশিয়া-প্রশান্ত মহাসাগরীয় অঞ্চলের সহ-সভাপতির দায়িত্ব পেয়েছে। আগামী দু’বছর ভারত এই দায়িত্ব পালন করবে।
বৈঠকে এশিয়া-প্রশান্ত মহাসাগরীয় অঞ্চলে সীমান্ত পারের বাণিজ্য প্রসার তথা বিভিন্ন সুযোগ-সুবিধা প্রদানে বিশ্ব সীমাশুল্ক সংগঠনের যে সমস্ত কর্মসূচি ও উদ্যোগ রয়েছে, সেগুলির সঠিক রূপায়ণের ক্ষেত্রে অগ্রগতির নানা দিক নিয়ে আলোচনা হবে। এছাড়াও, ঐ কর্মসূচি ও উদ্যোগগুলির উদ্দেশ্য পূরণে সংশ্লিষ্ট ক্ষেত্রের কর্মীদের দক্ষতা বৃদ্ধির পাশাপাশি, প্রয়োজনীয় কারিগরি সহায়তাদান নিয়েও বৈঠকে আলোচনা হবে বলে মনে করা হচ্ছে।
এবারের বৈঠকে সভাপতিত্ব করছেন কেন্দ্রীয় পরোক্ষ কর ও সীমাশুল্ক পর্ষদের চেয়ারম্যান শ্রী প্রণব কুমার দাস। বৈঠকের গুরুত্ব অনুধাবন করে এশিয়া-প্রশান্ত মহাসাগরীয় অঞ্চলের ২০টিরও বেশি দেশের সীমাশুল্ক আধিকারিকরা ছাড়াও বিশ্ব সীমাশুল্ক সংগঠনের উচ্চপদস্থ আধিকারিকরাও অংশ নিয়েছেন। উদ্বোধনী ভাষণে শ্রী দাস, ভারতের নীতি-কৌশলগুলির কথা পুনরায় উল্লেখ করে এশীয়-প্রশান্ত মহাসাগরীয় অঞ্চলের সহ-সভাপতি হিসেবে তার দায়িত্ব পালনের কথাও স্মরণ করিয়ে দেন। বৈঠকে বিশ্ব সীমাশুল্ক পর্ষদের মহাসচিব ডঃ কুনিও মিকুরিয়া বর্তমান বিশ্ব পরিবেশ-পরিস্থিতির প্রেক্ষিতে সীমাশুল্ক সংস্থাগুলির গুরুত্বপূর্ণ ভূমিকার কথা উল্লেখ করে বিশ্ব বাণিজ্যের নিরাপত্তা আরও বাড়ানোর ওপর জোর দেন।
CG/BD/DM
(Visitor Counter : 77
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী জি-২০ শিখর সম্মেলনের মাঝে জার্মানীর চ্যান্সেলর আঙ্গেলা মেয়ারকেলের সঙ্গে বৈঠক করেছেন
নয়াদিল্লী, ৩১ অক্টোবর, ২০২১
প্রধানমন্ত্রী শ্রী নরেন্দ্র মোদী রবিবার  ইতালীর রোমে জি-২০ শীর্ষ সম্মেলনের মাঝে জার্মানীর চ্যান্সেলর আঙ্গেলা মেয়ারকেলের সঙ্গে বৈঠক করেছেন।
উভয়ের মধ্যে দীর্ঘদিনের সহযোগিতা ও ব্যক্তিগত বন্ধুত্বের কথা স্মরণ করে শুধু জার্মানীতেই নয় ইউরোপীয় এবং বিশ্ব পর্যায়ে চ্যান্সেলর মেয়ারকেলের নেতৃত্বের প্রশংসা করেছেন শ্রী মোদী। ডঃ মেয়ারকেলের উত্তরসূরির সঙ্গেও কৌশলগত অংশীদারিত্ব বজায় রাখার বিষয়ে প্রতিশ্রুতিবদ্ধ বলে জানিয়েছেন তিনি।
উভয় নেতা ভারত ও জার্মানীর মধ্যে ঘনিষ্ঠ দ্বিপাক্ষিক সহযোগিতার বিষয়ে সন্তোষ প্রকাশ করেছেন। উভয়ে বাণিজ্য ও বিনিয়োগ সম্পর্ক মজবুত করার প্রতিশ্রুতি দিয়েছেন। পরিবেশ বান্ধব হাইড্রোজেন জ্বালানী সহ অন্যান্য ক্ষেত্রে ভারত-জার্মানী কৌশলগত অংশীদারিত্বের পরিধি প্রসারে সম্মত হয়েছেন।
প্রধানমন্ত্রী ডঃ মেয়ারকেলকে আগামীদিনের জন্য শুভেচ্ছা এবং তাঁকে ভারতে আসার আমন্ত্রণ জানিয়েছেন।
CG/SS/NS
(
রেলমন্ত্রক
বিশেষ পরিস্থিতিতে ২২৪ টি অক্সিজেন এক্সপ্রেসের মাধ্যমে ৮৮৪ টি ট্যাংকারে এ পর্যন্ত ১৪৫০০ মেট্রিক টন তরল মেডিকেল অক্সিজেন সরবরাহ করা হয়েছে
বর্তমানে ৮ টি অক্সিজেন এসপ্রেসের ৩৫ টি ট্যাংকারে ৫৬৩ মেট্রিক টন তরল মেডিকেল অক্সিজেন যাত্রাপথে রয়েছে
নতুন দিল্লি, ২১ মে, ২০২১
সমস্ত বাধা বিপত্তি অতিক্রম করে ভারতীয় রেল একনাগাড়ে অক্সিজেন এক্সপ্রেসের মাধ্যমে সারা দেশ জুড়ে তরল মেডিকেল অক্সিজেন  সরবরাহ করে চলেছে। এ পর্যন্ত ভারতীয় রেল ৮৮৪ টি ট্যাংকারের মাধ্যমে ১৪৫০০ মেট্রিক টন তরল মেডিকেল অক্সিজেন সরবরাহ করেছে। উল্লেখ্য, এখনও পর্যন্ত ২২৪ টি অক্সিজেন এক্সপ্রেস বিভিন্ন রাজ্যে তাদের যাত্রা শেষ করেছে। অক্সিজেন এক্সপ্রেসের মাধ্যমে প্রতিদিন ৮০০ মেট্রিক টন তরল মেডিকেল অক্সিজেন সরবরাহ করা হচ্ছে। রাজ্যগুলির চাহিদা অনুযায়ী অক্সিজেন সরবরাহের যথাসাধ্য চেষ্টা চালিয়ে যাচ্ছে।
এ পর্যন্ত ১৩ টি রাজ্য যেমন, উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, এবং উত্তর প্রদেশে অক্সিজেন এক্সপ্রেস পাঠানো হয়েছে।
গত ২৪ এপ্রিল থেকে এই অক্সিজেন এক্সপ্রেসের যাত্রা শুরু হয়।
বর্তমানে ৮ টি অক্সিজেন এসপ্রেসের ৩৫ টি ট্যাংকারে ৫৬৩ মেট্রিক টন তরল মেডিকেল অক্সিজেন যাত্রাপথে রয়েছে।
CG/ SB
(Visitor Counter : 135
রেলমন্ত্রক
রেলের বৈদ্যুতিকরণ উৎসাহজনক ভাবে বেড়েছে
আজমীর থেকে দিল্লির মধ্যবর্তী রেলপথের একটি গুরুত্বপূর্ণ বিভাগ দিঘোয়ারা- বান্দিকুই বিদ্যুতায়িত হয়েছে
নতুন দিল্লী, ২৯ নভেম্বর, ২০২০
রেল, শিল্প ও বাণিজ্য, ক্রেতা,খাদ্য এবং গণবণ্টন মন্ত্রী পীযূষ গোয়েল উত্তর-পশ্চিম রেলওয়ের অধীন দীঘাওয়ারা- বান্দিকুই শাখায় বৈদ্যুতিক করনের আজ সূচনা করেছেন। দীঘাওয়ারা স্টেশনে আয়োজিত ওই অনুষ্ঠানে জনপ্রতিনিধি ও রেল আধিকারিকরা উপস্থিত ছিলেন। রেল বৈদ্যুতিক ইকর্নের উদ্বোধন করে শ্রী পীযূষ গোয়েল বলেন, আজকের দিনটি অত্যন্ত তাৎপর্যপূর্ণ। কেননা এই দিনটি গুরু নানকের জন্মজয়ন্তীর ঠিক প্রাক মুহূর্ত। তিনি বলেন, প্রধানমন্ত্রী শ্রী নরেন্দ্র মোদীর নেতৃত্বে সকলের সম্মিলিত প্রচেষ্টায় রেল তার প্রকল্প বাস্তবায়িত করে চলেছে। তিনি বলেন রাজস্থানের কোটা- মুম্বাই শাখায় ৩৫ বছর আগে বৈদ্যুতিকরণ হয়েছিল। এরপর কেউ ওই শাখার প্রতি নজর দেয়নি। ২০০৯ থেকে ১৪ সাল পর্যন্ত এক কিলোমিটার বৈদ্যুতিকরণের কাজ সেখানে হয়নি। এরপর থেকে বর্তমান বছরের সেপ্টেম্বর পর্যন্ত ১৪৩৩ কিলোমিটার বৈদ্যুতিক ইকর্নের কাজ হয়েছে। তিনি বলেন, রেওয়ারি থেকে আজমির পর্যন্ত বৈদ্যুতিকীকরন হয়ে যাওয়ায় এবার দিল্লি থেকে আজমির খুব শীঘ্রই বৈদ্যুতিক ইঞ্জিনে ট্রেন চলাচল করবে। এরপরেই ওই শাখায় ডিজেল ইঞ্জিন চালানো বন্ধ করে দেওয়া হবে। এতে বাতাসে দূষণের মাত্রা অনেকটাই কমবে। বৈদ্যুতিকীকরণের ফলে ট্রেন চলাচলের গতি বাড়বে বলে রেলমন্ত্রী আশা প্রকাশ করেন। তিনি বলেন, কৃষকদের উৎপাদিত পণ্য নিয়ে যাওয়ার জন্য কিষাণ রেল চালানোর উদ্যোগ নেওয়া হয়েছে। রেলমন্ত্রী সংশ্লিষ্ট সকলকে কোভিড পরিস্থিতির মোকাবিলায় মাস্ক পরা এবং শারীরিক দূরত্ব বজায় রাখার প্রতি গুরুত্ব আরোপ করেন। নতুন এই শাখায় প্রয়াগরাজের সেন্ট্রাল অর্গানাইজেশন ফর রেলওয়ে ইলেকট্রিফিকেশন এই বৈদ্যুতিকীকরনের কাজ করেছে। দিল্লী- সরাই রহিলা- মাদার শাখায় বৈদ্যুতিকীকরনের কাজ শেষ হওয়ার পর জয়পুর কে হস্তান্তরিত করা হয়েছে।
ইস্পাতমন্ত্রক
শ্রী ধর্মেন্দ্র প্রধান বলেছেন গত ৬ বছরে খনি ক্ষেত্রে সর্বাধিক উন্নতি ও নীতিগত আদর্শে পরিবর্তন নিয়ে আসা হয়েছে
নয়াদিল্লী, ১৮ নভেম্বর, ২০২০
কেন্দ্রীয় ইস্পাত, পেট্রোলিয়াম এবং প্রাকৃতিক গ্যাস মন্ত্রী শ্রী ধর্মেন্দ্র প্রধান বলেছেন, বিগত ৬ বছরে খনি ক্ষেত্রে একাধিক নীতিগত সংস্কার সাধন করে এক দৃষ্টান্ত স্থাপন করা হয়েছে। পিএইচডিসিসিআই আয়োজিত জাতীয় খনি সম্মেলন অনুষ্ঠানের ভাষণে আজ একথা জানান তিনি। কেন্দ্রীয় মন্ত্রী বলেন, স্বনির্ভরতার লক্ষ্য অর্জনে আরও বেশি মূল্য সংযোজন প্রয়োজন। তিনি বলেন, দেশের প্রাকৃতিক সম্পদের মালিক দেশের মানুষরাই। তাই সুপ্রিম কোর্টে সিদ্ধান্ত নিয়েছে যে এই প্রাকৃতিক সম্পদ নিষ্কাষণের জন্য একটি নতুন প্রক্রিয়ার প্রয়োজন। পরবর্তীকালে সরকার সেই পথেই অগ্রসর হয়েছে। তাই এই প্রক্রিয়ার মানোন্নয়নে একাধিক পদক্ষেপ গ্রহণ করা হয়েছে । যেসব রাজ্যে এই প্রাকৃতিক সম্পদের ভান্ডার রয়েছে তাদের উপার্জন বৃদ্ধির ক্ষেত্রে বিশেষ পদক্ষেপ গ্রহণ করা হয়েছে।
শ্রী প্রধান বলেন, প্রধানমন্ত্রী কয়লা, আকরিক লোহা, বক্সাইট, ম্যাঙ্গানিজের মতো বিরল প্রাকৃতিক সম্পদের যথাযথ মূল্যায়ণ ও উত্তোলনের বিষয়ে পরিকল্পনা গ্রহণ করেছেন। তাই স্বচ্ছ নিলাম প্রক্রিয়ার মাধ্যমে এইসব প্রাকৃতিক সম্পদের ভান্ডারগুলি থেকে প্রাকৃতিক সম্পদ উত্তোলনের বিষয়টিকে সামনে আনা হয়েছে। তিনি বলেন, এই নিলাম প্রক্রিয়া আগের চেয়ে অনেক সহজ-সরল করা হয়েছে। বিশ্বব্যাপি যেকোন আন্তর্জাতিক বিনিয়োগকারী সংস্থা এই প্রক্রিয়ায় অংশ নিতে পারবে। এতে দেশে বিনিয়োগ বাড়বে বলে মত প্রকাশ করেছেন তিনি। শ্রী প্রধান বলেন, এই ঐতিহাসিক পদক্ষেপ গ্রহণের ফলে শুধুমাত্র দেশই লাভবান হবেনা, ভারত আগামীদিনে বিশ্ব উৎপাদনশীল হাবে পরিণত হবে।
শ্রী প্রধান আরও জানান,এই ক্ষেত্রে প্রযুক্তি, ডিজিটালাইজেশন, নতুন ব্যবসায়িক নীতি ইত্যাদি গ্রহণ করা হয়েছে ।এতে দেশে খনি ক্ষেত্রে বৃহত্তর বাজার গঠনের পাশাপাশি আত্মনির্ভরতার পথও তৈরি হবে।
তথ্যওসম্প্রচারমন্ত্রক
প্রতি বছর ১৪ই আগস্টকে বিভাজন বিভীষিকা দিবস হিসেবে পালন করার ঘোষণা প্রধানমন্ত্রীর
নয়াদিল্লী, ১৪ আগস্ট, ২০২১
দেশভাগ এবং বাস্তুচ্যুত হওয়ার কারণে যাঁরা প্রাণ হারিয়েছেন তাঁদের প্রতি যথাযথ শ্রদ্ধা নিবেদনের জন্য সরকার প্রতি বছর ১৪ই আগস্ট বিভাজন বিভীষিকা দিবস হিসেবে পালনের সিদ্ধান্ত নিয়েছে। এই দিনটি বর্তমান এবং ভবিষ্যৎ প্রজন্মের ভারতীয়দের দেশ ভাগের যন্ত্রনার কথা স্মরণ করাতে সাহায্য করবে।
একগুচ্ছ ট্যুইট বার্তায় প্রধানমন্ত্রী এই দিন পালনের বিষয়ে বলেছেন,
“দেশভাগের যন্ত্রণা কখনোই ভুলবার নয়। হিংসা এবং ঘৃণার কারণে আমাদের লক্ষ লক্ষ বোন এবং ভাই বাস্তুচ্যুত হয়েছেন ও মারা গেছেন। আমাদের জনসাধারণের সংগ্রাম ও আত্মত্যাগের কথা স্মরণ করে ১৪ই আগস্ট বিভাজন বিভীষিকা স্মৃতি দিবস হিসেবে পালিত হবে।
#PartitionHorrorsRemembranceDay উদযাপনের মাধ্যমে সামাজিক বিভাজন, বিবাদের বিষাক্ত পরিবেশ নির্মূল করতে হবে এবং একতা, সামাজিক সম্প্রীতি ও মানবিক সংবেদনশীলতাকে শক্তিশালী করতে হবে।”
ভারত ১৯৪৭এর ১৫ই আগস্ট ব্রিটিশ শাসন থেকে স্বাধীনতা লাভ করে। যেকোন দেশের মতো ভারতের কাছেও স্বাধীনতা দিবস আনন্দ ও গর্বের একটি অনুষ্ঠান। তবে স্বাধীনতার সুখ স্মৃতির মাঝে দেশভাগের যন্ত্রণাও এসেছিল। বিভাজনের কারণে হিংসার পরিবেশ সদ্য জন্ম নেওয়া স্বাধীন ভারতের সঙ্গী হয়েছিল, লক্ষ লক্ষ ভারতবাসীর মনে যা চিরস্থায়ী ক্ষতের সৃষ্টি করেছে।
দেশভাগের কারণে মানব ইতিহাসে সর্ববৃহৎ দেশান্তরিত হওয়ার ঘটনা ঘটে। প্রায় ২ কোটি মানুষের জীবন এর ফলে প্রভাবিত হয়। লক্ষ লক্ষ পরিবার তাদের পূর্বপুরুষের গ্রাম/শহর ছেড়ে উদ্বাস্তু জীবন গ্রহণে বাধ্য হয়।
২০২১এর ১৪ এবং ১৫ই আগস্টের মধ্য রাত্রে সারা দেশ ৭৫তম স্বাধীনতা দিবস উদযাপন করবে। একইসঙ্গে দেশভাগের যন্ত্রণা এবং হিংসা জাতির স্মৃতিপটে গভীরভাবে প্রোথিত হয়ে থাকবে। দেশ বৃহত্তম গণতান্ত্রিক রাষ্ট্র এবং তৃতীয় বৃহত্তম অর্থনৈতিক শক্তি হিসেবে এগিয়ে চলেছে। কিন্তু দেশ ভাগের যন্ত্রণা কোনোদিনই ভুলবার নয়। আমরা যখন আমাদের স্বাধীনতা দিবস উদযাপন করবো তখন আমাদের প্রিয় মাতৃভূমির যেসমস্ত সন্তান হিংসার শিকার হয়েছিলেন তাঁদেরও কৃতজ্ঞ জাতি বিনম্র চিত্তে স্মরণ করবে।
CG/CB/NS
(Visitor Counter : 450
মানবসম্পদবিকাশমন্ত্রক
ইউনিভার্সিটি গ্রান্টস কমিশন শিক্ষার্থী ও শিক্ষকদের সামাজিক দূরত্ব পালন করে অনলাইন পাঠ গ্রহনের মাধ্যমে সময়ের সদ্বব্যবহার করার অনুরোধ জানিয়েছে
নতুন দিল্লি, ২৫ মার্চ ২০২০
ইউনিভার্সিটি গ্রান্টস কমিশন এক চিঠিতে শিক্ষার্থী ও শিক্ষকদের উদ্দেশ্য করে বলেছে যে আমরা যেমন যৌথভাবে প্রতিরোধ ও সতর্কতামূলক ব্যবস্থা গ্রহণ, সামাজিক দূরত্ব বজায় রেখে এবং আমাদের বাড়ী / ছাত্রাবাসে থাকাকালীন যৌথভাবে কোভিড ১৯ এর বিরুদ্ধে লড়াই করছি, তখন এই সময়টিকেই আমরা অনলাইন লার্নিং এর মাধ্যমে উৎপাদনশীলভাবে কাজে লাগাতে পারি। এমএইচআরডি, ইউজিসি এবং এর আন্তঃ বিশ্ববিদ্যালয়  - তথ্য ও গ্রন্থাগার নেটওয়ার্ক  এবং শিক্ষামূলক যোগাযোগের জন্য কনসোর্টিয়াম  এর বেশ কয়েকটি আইসিটি উদ্যোগ রয়েছে, যা শিক্ষক, শিক্ষার্থীরা ব্যবহার করতে পারে এবং বিশ্ববিদ্যালয় এবং কলেজগুলির গবেষকরা তাদের শিক্ষার ব্যপ্তিকে আরও প্রশস্ত করতে পারে। নীচে কিছু আইসিটি উদ্যোগের তালিকা দেওয়া হয়েছে:
৩. ই-পিজি পাঠশালায় epgp.inflibnet.ac.in সামাজিক বিজ্ঞান, চারুকলা, প্রাকৃতিক এবং গাণিতিক বিজ্ঞান এবং হিউম্যানিটিজের স্নাতকোত্তর ৭০ টি বিভাগে ২৩,০০০ মডিউল  সহ উচ্চমানের, পাঠ্যক্রম ভিত্তিক, ইন্টারেক্টিভ ই-বিষয়বস্তু পাওয়া যাবে।
৪. ইউজির বিষয়ে ই-কনটেন্ট কোর্সওয়্যার: ৮৭ স্নাতক কোর্সে প্রায় ২৪,১১০ ই-সামগ্রী মডিউল সহ স্নাতক কোর্সওয়্যার সিইসি ওয়েবসাইটে http://cec.nic.in/ এ পাওয়া যাবে।
৫. স্বয়মপ্রভা: https://www.swayamprabha.gov.in/ ৩২ টি ডিটিএইচ চ্যানেলগুলির একটি গ্রুপ যা বিভিন্ন মানের শাখা যেমন কলা, বিজ্ঞান, বাণিজ্য, পারফর্মিং আর্টস, সামাজিক বিজ্ঞান শিক্ষায় আগ্রহী দেশের শিক্ষক, শিক্ষার্থী এবং নাগরিকদের জন্য ইঞ্জিনিয়ারিং, প্রযুক্তি, আইন, ওষুধ, কৃষি এবং মানবিক বিষয়গুলি সহ উচ্চমানের শিক্ষামূলক পাঠ্যক্রম ভিত্তিক কোর্স প্রচারিত করে। এই চ্যানেলগুলি বিনা মূল্যে আপনার কেবল অপারেটরের মাধ্যমে পেতে পারেন।। প্রচারিত ভিডিও / বক্তৃতাগুলি স্বয়মপ্রভা পোর্টালে আর্কাইভ করা ভিডিও হিসাবেও রয়েছে।
৭. জাতীয় ডিজিটাল লাইব্রেরি: https://ndl.iitkgp.ac.in/ বিভিন্ন আকারে একাডেমিক সামগ্রীর বিস্তৃত একটি ডিজিটাল সংগ্রহশালা যা সকল একাডেমিক স্তরের শীর্ষস্থানীয় ভারতীয় ভাষার ক্ষেত্রে শিক্ষার্থী, বিশেষভাবে সক্ষম শিক্ষার্থীদের সহায়তা প্রদান করে।
৮. শোধগঙ্গা: https://shodhganga.inflibnet.ac.in/ গবেষণা শিক্ষার্থীদের পিএইচডি জমা দেওয়ার জন্য ২,৬০,০০০ ভারতীয় বৈদ্যুতিন থিসিস এবং গবেষণাগুলির একটি ডিজিটাল রিপোজিটরি প্ল্যাটফর্ম।
৯. ই-শোধ সিন্ধু https://ess.inflibnet.ac.in/ বর্তমান বিভিন্ন বিভাগে ১৫,০০০ এরও বেশি মূল এবং পর্যালোচিত জার্নাল এবং গ্রন্থপঞ্জি, উদ্ধৃতি মূলক তথ্য সংরক্ষণাগারের বিষয়বস্তু, কেন্দ্রীয় সাহায্যপ্রাপ্ত প্রযুক্তিগত প্রতিষ্ঠান, বিশ্ববিদ্যালয় এবং কলেজসমূহ কে সরবরাহ করে থাকে যেগুলি ইউজিসি আইনের ১২  এবং ২  বিভাগের আওতাভুক্ত রয়েছে। এছাড়াও প্রচুর সংখ্যক প্রকাশক এবং সংশ্লেষক এর সদস্য।
১০.বিদ্বান: https://vidwan.inflibnet.ac.in/ বিশেষজ্ঞদের একটি তথ্যভান্ডার যা দেশে সমবয়সী, সম্ভাব্য সহযোগী, তহবিল সংস্থার নীতি নির্ধারক এবং গবেষণা বিশেষজ্ঞদের তথ্য সরবরাহ করে। সদস্যদের বিদ্বান পোর্টালে রেজিস্ট্রেশনের জন্য অনুরোধ করা হচ্ছে।
এই আইসিটি কোর্সগুলি, বিশেষজ্ঞদের দ্বারা প্রস্তুত করা হয়েছে, আশা করা যায়, এর মাধ্যমে সবাই একটি চমৎকার শিক্ষার অভিজ্ঞতা সঞ্চয় করবে।
CG/TG
(Visitor Counter : 145
প্রধানমন্ত্রীরদপ্তর
গ্রীসের শিক্ষাবিদদের সঙ্গে প্রধানমন্ত্রীর সাক্ষাৎ
নয়াদিল্লি, ২৫ অগাস্ট, ২০২৩
প্রধানমন্ত্রী শ্রী নরেন্দ্র মোদী ২৫ অগাস্ট, ২০২৩ তারিখে এথেন্সে, এথেন্স বিশ্ববিদ্যালয়ের হিন্দি ও সংস্কৃত ভাষার অধ্যাপক এবং ভারত বিশেষজ্ঞ দিমিত্রিয়স ভাসসিলিয়াদিস – এর সঙ্গে সাক্ষাৎ করেছেন। সঙ্গে ছিলেন এথেন্স বিশ্ববিদ্যালয়ের সোশ্যাল থিওলজির সহকারী অধ্যাপক ডঃ এপাসটোলস মিকেলিডিস।
ভারতের দর্শন, ধর্ম ও সংস্কৃতির বিষয়ে তাঁদের কাজকর্ম সম্পর্কে এই দুই অধ্যাপক প্রধানমন্ত্রীকে অবগত করেন।
ভারত ও গ্রীসের বিশ্ববিদ্যালয়গুলির মধ্যে শিক্ষা ক্ষেত্রে সহযোগিতা আরও মজবুত করার সম্ভাবনা এবং ভারত – গ্রীস সাংস্কৃতিক সম্পর্ক দৃঢ় করার বিষয়ে তাঁদের মধ্যে আলোচনা হয়।
AC/PM/SB
(
প্রধানমন্ত্রীরদপ্তর
প্রধানমন্ত্রী ২৩-২৭ জুলাই রোয়ান্ডা, উগান্ডা ও দক্ষিণ আফ্রিকা সফর করবেন
নয়াদিল্লি, ২৩ জুলাই ২০১৮
প্রধানমন্ত্রী শ্রী নরেন্দ্র মোদী ২৩-২৭ জুলাই পর্যন্ত আফ্রিকার তিন দেশ রোয়ান্ডা, উগান্ডা ও দক্ষিণ আফ্রিকা সফর করবেন। শ্রী মোদী ২৩ ও ২৪ জুলাই রোয়ান্ডায় থাকবেন। সফরের দ্বিতীয় পর্যায়ে শ্রী মোদী ২৪-২৫ তারিখ উগান্ডায় যাবেন। ব্রিক্স শীর্ষ সম্মেলনে যোগ দিতে শ্রী মোদী ২৫-২৭ জুলাই দক্ষিণ আফ্রিকা সফর করবেন। উল্লেখ করা যেতে পারে, এই প্রথম কোনও ভারতীয় প্রধানমন্ত্রী রোয়ান্ডা সফর করছেন। এছাড়াও, দু’দশকেরও বেশি সময় পর ভারতের কোনও প্রধানমন্ত্রী উগান্ডায় যাচ্ছেন।
রোয়ান্ডা ও উগান্ডায় প্রধানমন্ত্রী শ্রী মোদীর সরকারি কর্মসূচির মধ্যে রয়েছে – ঐ দু’দেশের রাষ্ট্রপতিদের সঙ্গে দ্বিপাক্ষিক বৈঠক, বাণিজ্য ও শিল্প মহলের সঙ্গে প্রতিনিধি পর্যায়ে আলাপ-আলোচনা এবং সেদেশে বসবাসকারী ভারতীয় সম্প্রদায়ের মানুষজনের সঙ্গে সাক্ষাৎ। রোয়ান্ডা সফরকালে প্রধানমন্ত্রী সেদেশের জেনোসাইড মেমোরিয়াল পরিদর্শনে যাবেন। সেইসঙ্গে, ‘গিরিনকা  শীর্ষক এক অনুষ্ঠানে যোগ দেবেন। রোয়ান্ডার রাষ্ট্রপতি পল কাগেম-এর ব্যক্তিগত উদ্যোগে জাতীয় এই সামাজিক সুরক্ষা প্রকল্পটি রূপায়িত হচ্ছে। উগান্ডা সফরকালে শ্রী মোদী সেদেশের সংসদে মূল ভাষণ দেবেন। প্রথম ভারতীয় প্রধানমন্ত্রী হিসাবে শ্রী মোদী সেদেশের সংসদে ভাষণ দিতে চলেছেন।
দক্ষিণ আফ্রিকায় প্রধানমন্ত্রী সেদেশের রাষ্ট্রপতির সঙ্গে দ্বিপাক্ষিক বৈঠকে মিলিত হওয়ার পাশাপাশি ব্রিক্স শীর্ষ সম্মেলনে যোগ দেবেন। এছাড়াও, ব্রিক্স বিষয়ক অন্যান্য বৈঠকে অংশ নেবেন। ব্রিক্স শীর্ষ সম্মেলনে যোগদানের পাশাপাশি এই গোষ্ঠীভুক্ত দেশগুলির রাষ্ট্রপ্রধানদের সঙ্গে মোদীর দ্বিপাক্ষিক বৈঠকেরও কর্মসূচি রয়েছে।
আফ্রিকার সঙ্গে ভারতের ঘনিষ্ঠ, উষ্ণ ও বন্ধুত্বপূর্ণ সম্পর্ক রয়েছে। সুদৃঢ় উন্নয়নমূলক অংশীদারিত্ব ও প্রবাসী ভারতীয়দের বিপুল সংখ্যায় উপস্থিতির মাধ্যমে এই সম্পর্ক গড়ে উঠেছে। প্রধানমন্ত্রীর সফরকালে প্রতিরক্ষা, বাণিজ্য, সংস্কৃতি, কৃষি ও ডেয়ারি ক্ষেত্রে সহযোগিতা গড়ে তোলার মতো একাধিক বিষয়ে চুক্তি ও সমঝোতাপত্র স্বাক্ষরিত হবে বলে আশা করা হচ্ছে।
বিগত চার বছরে আফ্রিকার দেশগুলির সঙ্গে বিভিন্ন ক্ষেত্রে ভারতের সম্পর্ক ও সহযোগিতা নিবিড় হয়েছে। এমনকি, এই চার বছরে রাষ্ট্রপতি, উপ-রাষ্ট্রপতি ও প্রধানমন্ত্রী আফ্রিকার বিভিন্ন দেশে ২৩ বার সফর করেছেন। ভারতের বৈদেশিক নীতিতে আফ্রিকা সর্বোচ্চ অগ্রাধিকার পেয়ে এসেছে। রোয়ান্ডা, উগান্ডা ও দক্ষিণ আফ্রিকায় প্রধানমন্ত্রী শ্রী মোদীর এবারের সফর আফ্রিকা মহাদেশের সঙ্গে ভারতের সম্পর্ককে আরও শক্তিশালী করবে।
CG/BD/SB…
(Visitor Counter : 41
বিজ্ঞানওপ্রযুক্তিমন্ত্রক
শিক্ষা প্রতিষ্ঠান-শিল্প সংস্থা এবং সরকারের সঙ্গে দ্বিপাক্ষিক সহযোগিতার প্রসার ঘটিয়ে জিআইটিএ উদ্ভাবন তথা শিল্প গবেষণা ও উন্নয়নে পরিপূরকের ভূমিকা পালন করছে : ডঃ হর্ষবর্ধন
নয়াদিল্লী, ২৮ নভেম্বর, ২০২০
কেন্দ্রীয় বিজ্ঞান ও প্রযুক্তি মন্ত্রী ডঃ হর্ষবর্ধন শিক্ষা প্রতিষ্ঠান-শিল্প সংস্থা এবং সরকারের সঙ্গে দ্বিপাক্ষিক সহযোগিতার প্রসার ঘটিয়ে গ্লোবাল ইনোভেশন অ্যান্ড টেকনোলজি অ্যালায়েন্স  উদ্ভাবন তথা শিল্প গবেষণা ও উন্নয়নে পরিপূরকের ভূমিকা পালন করছে। ডঃ হর্ষবর্ধন জিআইটিএ-র নবম প্রতিষ্ঠা দিবস উদযাপন উপলক্ষ্যে এক ভিডিও বার্তায় একথা বলেন।
জিআইটিএ-র মাধ্যমে কেন্দ্রীয় বিজ্ঞান ও প্রযুক্তি দপ্তর বিশ্বের অগ্রণী কয়েকটি দেশের সঙ্গে সহযোগিতায় শিল্প গবেষণা ও উন্নয়নমূলক একাধিক দ্বিপাক্ষিক কর্মসূচির রূপায়ণে যুক্ত থেকে সাফল্যের সঙ্গে দায়িত্ব পালন করেছে। ডঃ হর্ষ বর্ধন আরও বলেন, ভারত উদ্ভাবনের দিক থেকে বিশ্বের অগ্রণী বিভিন্ন দেশ যেমন- ইজরায়েল, কোরিয়া, কানাডা, ফিনল্যান্ড, ইতালি, স্পেন ও ব্রিটেনের সঙ্গে শিল্প ক্ষেত্রে গবেষণা এবং উন্নয়নমূলক কর্মসূচিগুলিতে দ্বিপাক্ষিক সহযোগিতা গড়ে তুলেছে।
কেন্দ্রীয় বিজ্ঞান ও প্রযুক্তি দপ্তরের প্রযুক্তি উন্নয়ন পর্ষদ এবং ভারতীয় শিল্প মহাসংঘের  মধ্যে সরকারি বেসরকারী অংশীদারিত্বের ভিত্তিতে গ্লোবাল ইনোভেশন অ্যান্ড টেকনোলজি অ্যালায়েন্সের নবম প্রতিষ্ঠা দিবস উদযাপন করা হয়। জিআইটিএ এবারের প্রতিষ্ঠা দিবসের মূল ভাবনা ছিল আত্মনির্ভর ভারত।
এই উপলক্ষ্যে একদিনের এক অনুষ্ঠানে সংশ্লিষ্ট বিভিন্ন পক্ষ সিআইআই-এর হাইভ প্ল্যাটফর্মে পারস্পরিক মত-বিনিময় করে।
ভারতকে আত্ননির্ভর করে তুলতে বর্তমান চ্যালেঞ্জপূর্ণ সময়কে সম্পূর্ণ সদ্ব্যবহারের জন্য প্রধানমন্ত্রী যে আন্তরিক আহ্বান জানিয়েছেন, তার প্রেক্ষিতে বিজ্ঞান ও প্রযুক্তি দপ্তর আত্মনির্ভর ভারত গঠনের জন্য দেশে বিজ্ঞান চেতনার আরও প্রচার ও প্রসারে অগ্রভাগে থেকে পরিপূরকের ভূমিকা পালন করছে বলেও ডঃ হর্ষ বর্ধন অভিমত প্রকাশ করেন।
এই অনুষ্ঠানে বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেন, বিগত বছরগুলিতে দ্বিপাক্ষিক সহযোগিতা যে হারে বৃদ্ধি পেয়েছে তার ফলস্রূতি স্বরূপ সরকারি বেসরকারী অংশীদারিত্বের মাধ্যমে শিল্প ক্ষেত্রে গবেষণা ও উন্নয়নে পারস্পরিক সহযোগিতার এক নতুন দিশা পাওয়া গেছে। তিনি আরও বলেন, আত্মনির্ভর ভারত কেবল নিজেকে অন্যদের থেকে পৃথক করে নেওয়া হয় বরং বিশ্ব গবেষণা ও উন্নয়নের কর্মপরিচালনা শৃঙ্খলে ভারতের অন্তর্ভুক্তি ঘটানো। বিশ্বে প্রায় প্রতিটি ক্ষেত্রেই ভারতের সক্ষমতার নিদর্শন তুলে ধরতে আত্মনির্ভর ভারত গঠনের উদ্যোগ নেওয়া হয়েছে বলেও অধ্যাপক শর্মা জানান। আত্মনির্ভর ভারত প্রসঙ্গে অধ্যাপক শর্মা বলেন, এর তিনটি সাংস্কৃতিক উপাদান রয়েছে। এগুলি হল- আত্মবিশ্বাস, আত্মসম্মান এবং আত্মচিন্তা। এজন্যই আত্মনির্ভর ভারত গঠনে যারাই অংশগ্রহণ করবেন তারা সকলেই এই তিনটি উপাদানের কথা স্মরণে রাখবেন।
কেন্দ্রীয় প্রযুক্তি উন্নয়ন পর্ষদের সচিব ডঃ নিরজ শর্মা বলেন, আগামী দিনগুলিতে পর্ষদ এবং জিআইটিএ-র মধ্যে সহযোগিতার ক্ষেত্র আরও সম্প্রসারিত হবে। জিআইটিএ-র নবম প্রতিষ্ঠা বার্ষিকী উদযাপন অনুষ্ঠানে এ বছর যে তিনটি কর্মসূচি সফলভাবে সম্পূর্ণ হয়েছে তারজন্য আন্তর্জাতিক অংশীদার দেশগুলিকে সংবর্ধনা দেওয়া হয়।
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের অতিরিক্ত ডেভেলপমেন্ট কমিশনার শ্রী পীযুষ শ্রীবাস্তব, বিজ্ঞান ও প্রযুক্তি দপ্তরের আন্তর্জাতিক সহযোগিতা বিভাগের প্রধান ডঃ এস কে ভার্সেনি জিআইটিএ পর্ষদের সদস্য শ্রী দীপ কাপুরিয়া প্রমুখ অনুষ্ঠানে অংশ নেন।
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং ভিয়েতনাম সফরের শেষ দিনে সেদেশের প্রশিক্ষণ প্রতিষ্ঠানগুলি পরিদর্শন করেছেন
নয়াদিল্লি, ১০ জুন, ২০২২
প্রতিরক্ষা মন্ত্রী শ্রী রাজনাথ সিং ১০ই জুন থেকে তিন দিনের ভিয়েতনাম সফরে রয়েছেন। এই সফরের শেষ দিনে তিনি দক্ষিণ-পূর্ব এশিয়ার এই দেশটিতে প্রশিক্ষণ প্রতিষ্ঠানগুলি পরিদর্শন করেন। ভিয়েতনাম সফররত শ্রী রাজনাথ সিং শেষ দিনে দু’দেশের মধ্যে প্রতিরক্ষা সহযোগিতা বৃদ্ধিতে নাহা ট্রাং – এ এয়ারফোর্স অফিসার্স ট্রেনিং স্কুল পরিদর্শন করেছেন। এই ট্রেনিং স্কুলে ভাষা ও তথ্য প্রযুক্তি পরীক্ষাগার প্রতিষ্ঠার জন্য ভারত সরকারের পক্ষ থেকে তিনি ১ মিলিয়ন ডলার উপহার হস্তান্তর করেন। আশা করা যাচ্ছে, এই পরীক্ষাগারটি ভিয়েতনামের বিমান প্রতিরক্ষা ও বিমান বাহিনীর কর্মীদের ভাষা ও তথ্য প্রযুক্তি দক্ষতা বৃদ্ধিতে সাহায্য করবে।
এরপর, তিনি নাহা ট্রাং – এর টেলিকম্যুনিকেশন বিশ্ববিদ্যালয় পরিদর্শন করেন। সেখানে ভারত সরকারের ৫ মিলিয়ন মার্কিন ডলার আর্থিক সাহায্যে একটি আর্মি সফটওয়্যার পার্ক গড়ে তোলা হচ্ছে। ২০১৬ সালের সেপ্টেম্বরে প্রধানমন্ত্রী শ্রী নরেন্দ্র মোদীর ভিয়েতনাম সফরের সময় এই অনুদানের কথা ঘোষণা করা হয়েছিল।
CG/SS/SB
(Visitor Counter : 133
প্রধানমন্ত্রীরদপ্তর
ওড়িশার বালেশ্বর সফরকালে সাংবাদিকদের উদ্দেশে প্রধানমন্ত্রীর ভাষণের বঙ্গানুবাদ
নয়াদিল্লি, ৩ জুন, ২০২৩
এক ভয়ঙ্কর দুর্ঘটনা ঘটেছে। আমি এক অসহনীয় বেদনা অনুভব করছি। বিভিন্ন রাজ্যের মানুষ এই সফরে তাঁদের কিছু না কিছু হারিয়েছেন। যাঁদের জীবনহানি হয়েছে, তা অত্যন্ত মর্মান্তিক এবং বেদনার। আমার মন ব্যাকুল হচ্ছে।
যাঁরা আহত হয়েছেন তাঁদের উন্নত চিকিৎসার জন্য সরকারের তরফে সব রকম চেষ্টা চালানো হচ্ছে। যে নিকট পরিজনদের আমরা হারিয়েছি তাঁদের ফিরে পাওয়া সম্ভব নয়, কিন্তু এই দুঃখের মুর্হুতে সরকার তাঁদের পরিবার-পরিজনের সঙ্গে রয়েছে। সরকারের কাছে এই ঘটনা অত্যন্ত গুরুতর। সব রকম তদন্তের নির্দেশ দেওয়া হয়েছে। দোষী সাব্যস্ত ব্যক্তির বিরুদ্ধে কড়া পদক্ষেপ নেওয়া হবে। কোনো ভাবেই কাউকে ছাড় দেওয়া হবে না।
আমি ওড়িশা সরকার এবং এখানে উপস্থিত প্রশাসনের যেসব আধিকারিক এই পরিস্থিতিতে সব রকম সাহায্যের চেষ্টা চালাচ্ছেন তাঁদের ধন্যবাদ জানাই। এখানকার জনগণকেও আন্তরিক অভিনন্দন জানাই। সংকটের এই প্রহরে তাঁরা রক্তদান, উদ্ধারকাজের মতো সব কিছুতেই সাহায্যের হাত বাড়িয়ে দিয়েছেন। বিশেষ করে এই এলাকার যুবকরা উল্লেখযোগ্য পরিশ্রম করেছেন।
আমি এই অঞ্চলের জনগণকে আমার সশ্রদ্ধ প্রণাম জানাই। তাঁদের সাহায্যের জন্যই এই অভিযান যুদ্ধকালীন তৎপরতায় চালানো সম্ভব হয়েছে। রেল বিভাগ নিজেদের সম্পূর্ণ শক্তি ও ব্যবস্থাপনা দিয়ে উদ্ধারকাজ ও দ্রুত রেললাইন মেরামতের কাজ শুরু করেছে। এই পথে যাতায়াত যেন অবিলম্বে শুরু করা যায় তার জন্য সুচারু চেষ্টা চালানো হচ্ছে।
কিন্তু দুঃখের এই প্রহরে আমি আজ ঘটনাস্থলে গিয়ে সবকিছু দেখে এসেছি। হাসপাতালেও আহত নাগরিকদের সঙ্গে আমি কথা বলেছি। এই বেদনা প্রকাশ করার মতো শব্দ আমার কাছে নেই। ঈশ্বর আমাদের দ্রুত এই মর্মান্তিক সময় পেরনোর ক্ষমতা দিন এই প্রার্থনা করি। আমি সম্পূর্ণ বিশ্বাস করি যে এই ঘটনা থেকেও আমাদের অনেক কিছু শেখার রয়েছে। আমাদের বিভিন্ন ব্যবস্থাপনা এবং নাগরিকদের জীবনরক্ষার বিষয়টিকে প্রাথমিক গুরুত্ব দিয়ে এগিয়ে যেতে হবে। দুঃখের এই সময়ে আমরা সব শোকসন্তপ্ত পরিবার-পরিজনের জন্য প্রার্থনা করি।
CG/PM/NS
(